 Unilag VC: Folasade Ogunsola ni obìnrin àkọkọ tó jẹ ọgá àgbà fún ibùdó ẹkọṣẹ ìṣègùn Fáṣítì Eko Kekere si ni Folasade ti nifẹ lati maa ṣe bii dokita, ti yoo si maa tọju bebi to n ṣe aisan. Laarin ọdun 1974 si 1982, Folasade kẹkọ dokita nile ẹkọ fasiti Ile Ife to si gba oye imọ ijinlẹ akọkọ nigba to gba oye imọ ijinlẹ keji nile ẹkọ fasiti Eko. Lẹyin naa lo tẹ ọkọ leti lọ si ilẹ Gẹẹsi, to si tun kọ ẹkọ si ni fasiti Wales laarin ọdun 1992 si 1997. Lẹyin to pada wale, Folasade bẹrẹ iṣẹ ni ile ẹkọ ẹkọṣẹ imọ isegun ni fasiti Eko, to si ni igbega de ipo ọga agba ibudo naa. Ọga agba tuntun fun fasiti Eko yii lo ti jẹ oniwadii agba lori kokoro arun HIV, to si tun jẹ alaga igbimọ to n ka ọwọja arun to n ran ko. Bakan naa ni o jẹ igbakeji ọga agba fasiti Eko lọdun 2017, ẹka iṣẹ idagbasoke, ipo yii si lo wa ti wọn fi kede rẹ bii ọga agba fasiti naa. Ki lo ti ṣẹlẹ sẹyin? Wọn ti yan adarí tuntun míì fún fásitì Unilag Iroyin to n tẹ wa lọwọ ni pe awọn alaṣẹ ile iwe giga fasiti Eko, Unilag ti yan giwa tuntun mii lati maa tukọ ile iwe naa. Ọjọgbọn Folashade Ogunsola lo gbegba oroke ninu gbogbo awọn ti wọn dibo yan eyi to waye larin awọn ile igbimọ aṣofin fasiti naa ti wọn fi yan adele. Folashade ni igbakeji ẹka idagbasoke fun giwa to wa nibẹ tẹlẹ, Oluwatoyin Ogundipe. Gẹg bi iroyin ti a gbọ, ninu ibo mẹtadinlaadọsan, Folashade nikan ni ibo marunlelaadoje. Ẹnikeji ti wọn tun foju sun fun ipo kan naa, Ọjọgbọn Ben Ogbojafor ni tirẹ ni ibo mọkanlelọgbọn. Nibi ipade ijoko ile igbimọ aṣofin fasiti naa to waye lọjọ Aje ni wọn ti yan Folashade. Ìgbà tí mo máa fi lajú sáyé padà, ọfọ ikú mi ní wọn ń kígbe Ohun to ṣẹlẹ tẹlẹ Ṣaaju, ọga Agba ileewe fasiti ipinlẹ Eko ti wọn yọ nipo, Oluwatoyin Ogundipe ti gba ileẹjọ lọ lẹyin ti Ajọ amuṣẹya fasiti naa yọ ọkuro nipo. Asiko ipade awọn ajọ amuṣẹya ti wọn ṣe ni ileeṣẹ National Universities Commission ni ilu Abuja ni wọn ti yọ Ọjọgbọn Ogundipe nipo gẹgẹbi ọga agba fasiti ilu Eko. Nibayii, Ọjọgbọn naa ti gba agbẹjọrọ agba ni Naijiria, Mike Ozekhome lati lọ ṣoju rẹ ni ileẹjọ. Ninu atẹjade ti Ogundipe kọ si Ozekhome, O ni wọn yọ oun lai tẹlẹ ilana otitọ ati ododo to yẹ ki wọn tẹle lati yọ oun kuro ni ipo. Ọjọgbọn Ogundipe ni oun ni atilẹyin awọn oṣiṣẹ ati olukọ fasiti naa, nitori wi pe ọna ti wọn gba fi yọ oun tako ofin to de fasiti lorilẹ-ede Naijiria. Victor Agunbiade ni ojú àlá ni Ọlọrun ti yan iṣẹ ọmọ ogun ojú omi fún òun ní America Ninu ọrọ rẹ, Ozekhome ni iditẹmọni ni ipade pajawiri ti wọn pe lati yọ Ogundipe kuro nipo. Bakan naa ni Ọjọgbọn Oluwatoyin Ogundipe saaju awọn to n fẹhọnu han lori bi wọn ṣe dede yọ kuro nipo. Ogundipe ni o farahan pẹlu awọn ẹgbẹ oluko NASU, SSANU àti ASUU nibi ti wọn ti n ṣe ifẹhọnu han lati inu ọgba fasiti naa titi de ẹnu abawọle ileewe giga naa. Lasiko ti Ọga agba ileewe naa ti wọn yọ nipo n sọrọ, o ni ọgbọn ọdun niyii ti oun ti n sisẹ ni ileewe naa ni ipo kan tabi omiran, nitori naa wọn ko le dede yọ oun bii jiga. Bakan naa ni alaga ẹgbẹ awọn olukọ fasiti ti ipinlẹ Eko, Dokita Dele Ashiru ni awọn tako bi wọn ṣe yọ Ọjọgbọn Ogundipe nipo, ti awọn si fi igboya tẹle gẹgẹ bi adari wọn. Sextuplet: Àdúrà Ìbùkún ló kú lẹyìn ọmọ mẹfà yìí- Ifeoma Thelma àti Onyemaechi Chiaka Ilé iṣẹ tó ri si ètò ẹkọ lAbuja kò tí ì rànsẹ pé UNILAG ti ni Giwa tuntun Ó ti tó bi ọja mẹta tí awuyewuye ti ń wáye lóri yíyọ giwa Fásitì Eko Tí ọrọ nááà sì ti dí gbọnmísi-omi ò tóo nípa oníruuru ìròyìn tó ń jáde láti ilé iwé ọhun. Nínú ọrọ rẹ, Ọjọgbọn Folashade Tolulopẹ Ogunsola sàlàye fún BBC pé, wàhálà yìí kìí ṣe ǹkan ti ó ṣẹṣẹ bẹrẹ ni àná bíkòṣe láti ọjọ tó ti pẹ. Ogunṣola ní láti ọdún tó kọjá ní ọrọ náà ti bẹrẹ láti igba ti Omowe Babalakin to jẹ alága ìgbìmọ Kánsù tó ń mójútó ọrọ Fásítì náà ati Ogundipe ti n ni kudiẹ-kudié. Koda, eyi wa lara idi ti wọn fi wọgile ṣiṣe eto ayẹyẹ ikẹkọọjade fawọn akẹkọọ ni oṣu kẹta ọdun yii. Sextuplet: Àdúrà Ìbùkún ló kú lẹyìn ọmọ mẹfà yìí- Ifeoma Thelma àti Onyemaechi Chiaka Kini Fasiti UNILAG ri si eto iyọninipo Ogundipe? Ọjọgbọn Ogunṣola ni ọna iyọni nipo naa kudiẹ kaato nitoripe wọn ko téle ilana ofin bi o ṣe yẹ. O ni wọn ko fún Ogundipe láàyè láti sọ tẹnu rẹ, bákan náà ni wan ko láti tẹlé ìlànà tí o yẹ kí wọn tó gbé irú ìgbẹsẹ bẹẹ niru iṣẹlẹ fasiti nla bii ti Eko yii. Ó ní àti yíyọ àti kíkéde ẹlòmíràn kò bá ìlànà tó tọ mu. Ati pe yiyan tabi kikede Ojogbon Soyombo ko tẹle ilana to yẹ gẹgẹ bii adele Giwa fasiti Eko. Alaafin: Olori Aanu Adeyemi ṣàlàyé ìdí tó ṣe gẹ Oba Lamidi Adeyemi ti ìlú Oyo Kini o wa n ṣẹlẹ bayii ni fasiti Eko UNILAG? Ní báyìí à ń dúró de ilé iṣẹ ijọba apapọ tó n ri sí ètò ẹka gíga ni Nàìjíríà lati kede ohun to kan. Ogunṣola ni Awọn ẹgbẹ olukọ ati awọn ti kii ṣe ti olukọ ti kọwe atilẹyin pe iṣẹ Ogundipọ tẹ awọn lọrun ranṣẹ si oke bi o ṣe yẹ lẹyin ọpọlọpọ ipade lati ana. Ati pe, ohun to ṣe pataki julọ ni pe: à ń reti ki ileeṣẹ ijọba apapọ eto ẹkọ ati ẹgbẹ fasiti Naijiria NUC sọrọ lori ohun to n kan laiṣegbe fẹnikan bikoṣe pẹlu ootọ inu. O fi idi ẹ mulẹ pe agbara wa lọwọ awọn mejeeji ati pe awọn nikan lo le sọ ǹkan ti wọn fẹ, àti pé àwọn níkan ló lé pasẹ ibi ti ọrọ yóò dúró lé. Ní ti NASU àti ASUU, à ti díbo káre máa bá iṣẹ rẹ lọ fún gíwá tó wà níbẹ yìí, nítori náà ẹyìn Ogundipe ni a wà. Adéle gíwá ti wọn ṣẹṣẹ yàn ko ti i bẹrẹ iṣẹ. títí di isinyi ti iroyin yii n jade Kini o kọkọ ṣẹlẹ? UNILAG VC: Ọjọgbọn Ogundipe ní òun sì ni gíwá UNILAG Giwa fasiti ijọba apapọ to wa niluu Eko, UNILAG, Ọjọgbọn Olawatoyin Ogundipe ti sọ pe iroyin ofege ni iroyin to tan kalẹ kaakiri pe wọn ti yọ oun nipo. Akọwe agba fasiti naa, Ọgbẹni Oladejo Azeez lo fi atẹjade kan sita pe igbimọ alaṣẹ fasiti UNILAG ti yẹ aga mọ Ọjọgbọn Ogundipe nidi. Ṣugbọn ninu esi rẹ si atẹjade ọhun, Ọjọgbọn Ogundipe sọ pe Ọgbẹni Azeez lo mọ ibi ti o ti ri iroyin to n gbe kaakiri. O ni gidigba loun duro ati wi pe mimi kan lo le mi oun. Ninu atẹjade ti Ọjọgbọn Ogundipe fi ọwọ si fun ra rẹ, o ṣalaye pe ki gbogbo awọn ti ọrọ fasiti UNILAG kan kọ eti ikun si iroyin ofege ọhun. Ọjọgbọn Ogundipe fikun ọrọ rẹ pe alakalẹ wa lati yọ giwa fasiti nipo eleyi ti igbimọ alaṣẹ UNILAG ko tẹle to ba tiẹ jẹ pe lootọ ni wọn ti yọ ọ nipo. Ìgbìmọ aláṣẹ UNILAG yọ gíwá iléewé náà nípò Igbimọ alaṣẹ fasiti ijọba apapọ to wa niluu Eko, UNILAG ti da giwa fasiti naa, Ọjọgbọn Olawatoyin Ogundipe duro lẹnu iṣẹ. Igbimọ naa kede idaduro Ọjọgbọn Ogundipe nibi ipade wọn to waye ọfiisi igbimọ to n mojuto ọrọ awọn fasiti ni Naijiria, NUC niluu Abuja. Ọmọ igbimọ meje dibo pe ki wọn yọ Ọjọgbọn Ogundipe nipo, nigba tawọn mẹrin dibo pe ki wọn fi i silẹ. Ọmọ igbimọ daba ni tirẹ pe ki wọn ja ewe gbele ẹ fun Ọjọgbọn naa fun igba diẹ. Ninu atẹjade ti akọwe fasiti naa, Ọgbẹni Oladejo Azeez fi sita, ṣalaye pe igbimọ naa yọ ọ nipo lori ẹsun aṣẹmaṣe ati iṣowo ileewe kumọkumọ. O ni ẹsun aṣilo ọfiisi ni ẹsun mii ti wọn fi kan Ọjọgbọn Ogundipe eyi to jẹ ki wọn da a duro. Ọgbẹni Azeez ṣalaye siwaju sii pe igbesẹ igbimọ alaṣẹ naa wa ni ibamu pẹlu ofin to gbe e kalẹ. Alaga igbimọ naa, Ọmọwe Wale Babalakin lo dari ipade ọhun lAbuja. Sextuplet: Àdúrà Ìbùkún ló kú lẹyìn ọmọ mẹfà yìí- Ifeoma Thelma àti Onyemaechi Chiaka : Ọdun 1958 ni wọn bi Ọjọgbọn Folasade Tolulope Ogunsola, ọmọ Mabogunje sile aye. 